Le Grand Macabre
Le Grand Macabre er en opera i to akter af György Ligeti. Librettoen er oprindelig skrevet på tysk af komponisten og Michael Meschke efter en surrealistisk komedie, La Balade du Grand Macabre (1934), af den belgiske forfatter Michel de Ghelderode.
Operaen er en absurd og komisk dommedagsvision. Nekrotzar, titlens "Store Makabre" ankommer til fantasilandet Brueghel-land, hvor han møder en række groteske skikkelser som fx. en drukkenbolt, to elskende, en hofastrolog og hans kone samt landets unge inkompetente prins ved navn Go-Go. Nekrotzar, der er en inkarnation af Døden, forkynder for alle, at verden skal gå under, hvilket dog bliver forpurret i sidste øjeblik.
Le Grand Macabre var et bestillingsværk til Kungliga Operan i Stockholm, hvor den blev uropført i 1978 i en svensk version Den stora macabern. Premieren i Stockholm blev en stor succes, og de følgende år blev operaen opført i Hamburg (1998), Paris (1981) og London (1982). I 1997 blev værket opført i Salzburg i en omarbejdet version, hvor bl.a. nogle af de talte dialoger blev sat i musik og slutningen ændret.
Le Grand Macabre blev opført på Det Kongelige Teater i København i 2001 og 2014.